
I VISPĀRĪGĀ INFORMĀCIJAfelek
1.1. Latvijas Universitātes atklāts konkurss “Žalūziju piegāde un montāža Latvijas Universitātes vajadzībām” (turpmāk – Iepirkums) identifikācijas numurs: LU 2026/51.
1.2. Pasūtītājs: 
	Pasūtītāja nosaukums
	Latvijas Universitāte (turpmāk – LU vai Pasūtītājs)

	Adrese
	Raiņa bulvāris 19, Rīga, LV-1586

	Reģistrācijas Nr. Izglītības un zinātnes ministrijas (IZM) reģistrā 
	3391000218


	PVN maksātāja reģ. Nr.
	LV90000076669

	Tālruņa Nr.
	+ 371 67033918

	Kontaktpersona
E-pasta adrese
	Jūlija Nikiforova, LU Juridiskā departamenta Iepirkumu nodaļas juriste 
iepirkums@lu.lv
Kontaktpersona iepirkuma norises laikā sniedz tikai organizatorisku informāciju.

	Darba laiks
	darba dienās no plkst. 8:30 līdz plkst.17:00



1.3. Iepirkuma veic ar LU 23.12.2025. rīkojumu Nr.1-4/549 “Par Latvijas Universitātes iepirkumu komisiju sastāviem” izveidota LU Zinātniskās darbības nodrošinājuma iepirkumu komisija (turpmāk – Komisija).
1.4. Iepirkuma priekšmets: Žalūziju piegāde un montāža Latvijas Universitātes vajadzībām (turpmāk – Piegāde), atbilstoši Iepirkuma nolikuma (turpmāk - Nolikums) un tehniskās specifikācijas, kas ir pievienota šī Nolikuma 4. pielikumā, prasībām.
1.5. [bookmark: _Hlk191300049]Iepirkuma priekšmets nav sadalīts daļās.
1.6. Galvenais CPV kods: 39515430-8 Žalūzijas.
1.7. [bookmark: _Hlk164364695]Paredzamā līgumcena: līdz 139 999,99 EUR bez pievienotās vērtības nodokļa (turpmāk – PVN). Finansējuma avots: Līguma daļējās summas apmaksa tiek finansēta no Eiropas Savienības kohēzijas politikas programmas 2021.-2027. gadam 4.2.1.8. pasākuma “Augstskolu studiju vides modernizācija” projekta Nr.4.2.1.8/2/25/I/004  “Latvijas Universitātes studiju vides modernizācija STEAM jomā”. Iepirkuma rezultātā tiks slēgts līgums (turpmāk – Iepirkuma līgums) saskaņā ar Publisko iepirkumu likuma (turpmāk – PIL) 60. pantā noteikto, kā arī atbilstoši Nolikuma 6. pielikumam “Līguma projekts”.
1.8. Iepirkuma līguma izpildes termiņš: 24 mēneši no Iepirkuma līguma noslēgšanas dienas.
1.9. Iepirkuma līguma izpildes vieta (preču piegādes vieta): LU struktūrvienībās pēc Pasūtītāja pieprasījuma.
1.10. Piedāvājuma izvēles kritērijs: Iepirkuma nolikuma prasībām atbilstošs saimnieciski visizdevīgākais piedāvājums, kuru nosaka ņemot vērā tikai viszemāko cenu (Finanšu piedāvājuma cena kopā EUR bez PVN).
1.11. Iepirkuma procedūras veids: atklāts konkurss atbilstoši Publisko iepirkumu likuma (turpmāk – PIL) un citos publisko iepirkumu regulējošajos normatīvajos aktos un šajā Nolikumā noteiktajam.

[bookmark: _Toc42401991]II PIEDĀVĀJUMA NOFORMĒŠANAS, IESNIEGŠANAS UN ATVĒRŠANAS KĀRTĪBA
2.1. Pretendentam, noformējot piedāvājumu, jāievēro Nolikumā noteiktās prasības un piedāvājumā (turpmāk – Piedāvājums) jāietver:
2.1.1. Pretendenta pieteikums (turpmāk – Pieteikums) dalībai Iepirkumā, kas sagatavots atbilstoši Nolikuma 1. pielikumā “Pretendenta pieteikums” noteiktajam (skatīt Nolikuma 1. pielikumu “Pretendenta pieteikums”);
2.1.2. Pretendenta kvalifikācijas dokumenti, kas sagatavoti atbilstoši Nolikuma V noteiktajam (skatīt Nolikuma V nodaļu);
2.1.3. Pretendenta tehniskais piedāvājums (turpmāk – Tehniskais piedāvājums), kas sagatavots atbilstoši Nolikuma 4. pielikumā “Tehniskā specifikācija un pretendenta tehniskais piedāvājums” noteiktajam (skatīt Nolikuma 4. pielikumu “Tehniskā specifikācija un pretendenta tehniskais piedāvājums”).
2.1.1. Pretendenta finanšu piedāvājums (turpmāk – Finanšu piedāvājums), kas sagatavots atbilstoši Nolikuma 3. pielikumā “Finanšu piedāvājums” (skatīt Nolikuma 3. pielikumu “Finanšu piedāvājums”).
2.2. Nolikuma saņemšana, informācijas apmaiņas kārtība un papildu informācijas pieprasīšanas kārtība
2.2.1. Pasūtītājs nodrošina brīvu un tiešu elektronisku pieeju iepirkuma Nolikumam un tā pielikumiem, kuri ir Nolikuma neatņemamas sastāvdaļas, un citiem iepirkuma procedūras dokumentiem Pasūtītāja pircēja profilā Elektronisko iepirkumu sistēmas (turpmāk – EIS) e-konkursu apakšsistēmā (https://www.eis.gov.lv/EKEIS/Supplier/Organizer/1020);
2.2.2. Konkursa Nolikums, tā grozījumi un cita informācija par iepirkuma procedūras norisi tiek publicēta Pasūtītāja pircēja profilā EIS e-konkursu apakšsistēmā (https://www.eis.gov.lv/EKEIS/Supplier/Organizer/1020);
2.2.3. paziņojums par Konkursa Nolikumu un tā grozījumiem tiek publicēts arī Iepirkumu uzraudzības biroja (turpmāk – IUB) tīmekļvietnē: www.iub.gov.lv;
2.2.4. uzaicinājums piedalīties Konkursā tiek publicēts Pasūtītāja pircēja profilā EIS e-konkursu apakšsistēmā (https://www.eis.gov.lv/EKEIS/Supplier/Organizer/1020) un IUB tīmekļvietnē: www.iub.gov.lv.
2.2.5. lejupielādējot iepirkuma procedūras dokumentus, pretendents uzņemas atbildību sekot līdzi Komisijas sniegtajai papildu informācijai, kas tiek publicēta Pasūtītāja pircēja profilā EIS e-konkursu apakšsistēmā (https://www.eis.gov.lv/EKEIS/Supplier/Organizer/1020).
2.2.6. informācijas apmaiņa starp Pasūtītāju, piegādātājiem un pretendentiem notiek rakstveidā nododot to personiski vai nosūtot pa pastu, vai elektroniski, izmantojot drošu elektronisko parakstu vai pievienojot elektroniskajam pastam skenētu dokumentu, un izmantojot EIS e-konkursu apakšsistēmu.
2.2.7. saziņas dokumentā ietver iepirkuma procedūras nosaukumu un identifikācijas numuru.
2.2.8. ja piegādātājs ir laikus pieprasījis papildu informāciju par Nolikumu, Komisija to sniedz 5 (piecu) darba dienu laikā, bet ne vēlāk kā 6 (sešas) dienas pirms piedāvājumu iesniegšanas termiņa beigām un publicē atbildes, norādot arī uzdotos jautājumus, Pasūtītāja pircēja profilā EIS e-konkursu apakšsistēmā (https://www.eis.gov.lv/EKEIS/Supplier/Organizer/1020).
2.2.9. ja Pasūtītājs izdarījis grozījumus iepirkuma procedūras dokumentos, tas ievieto informāciju par grozījumiem Pasūtītāja pircēja profilā EIS e-konkursu apakšsistēmā (https://www.eis.gov.lv/EKEIS/Supplier/Organizer/1020) ne vēlāk kā dienu pēc tam, kad paziņojums par izmaiņām vai papildu informācija iesniegta IUB publicēšanai. Nepieciešamības gadījumā tiek mainīts arī piedāvājumu iesniegšanas termiņš.
2.3. [bookmark: _Toc496021982]Piedāvājumu iesniegšanas un atvēršanas vieta, datums, laiks un kārtība
2.3.1. saskaņā ar PIL 39. panta pirmo daļu, piedāvājumi ir iesniedzami TIKAI ELEKTRONISKI, izmantojot EIS e-konkursu apakšsistēmu. Ārpus EIS e-konkursu apakšsistēmas iesniegtie piedāvājumi tiks atzīti par neatbilstošiem un noraidīti, un neatvērti tiek nosūtīti atpakaļ iesniedzējam;
2.3.2. informāciju par to, kā piegādātājs var reģistrēties par Nolikuma saņēmēju skatīt: https://www.eis.gov.lv/EIS/Publications/PublicationView.aspx?PublicationId=883;
2.3.3. Piedāvājumu iesniegšanas termiņš ir noteikts Pasūtītāja pircēja profilā EIS e-konkursu apakšsistēmā (https://www.eis.gov.lv/EKEIS/Supplier/Organizer/1020).
2.3.4. Komisija atver elektroniski iesniegtos piedāvājumus četras stundas pēc piedāvājumu iesniegšanas beigām. 
2.3.5. Piedāvājumu atvēršana notiek izmantojot Valsts digitālās attīstības aģentūra uzturētā tīmekļvietnē www.eis.gov.lv pieejamos rīkus piedāvājumu elektroniskai saņemšanai;
2.3.6. iesniegto piedāvājumu atvēršanas procesam Pretendents var sekot līdzi tiešsaistes režīmā EIS e-konkursu apakšsistēmā;
2.3.7. ja Pretendents piedāvājuma datu aizsardzībai izmantojis piedāvājuma šifrēšanu, Pretendentam ne vēlāk kā 15 (piecpadsmit) minūtes pēc piedāvājumu iesniegšanas termiņa beigām Komisijai jāiesniedz derīga elektroniskā atslēga ar paroli šifrētā dokumenta atvēršanai;
2.3.8. piedāvājumu vērtēšanu un lēmumu pieņemšanu Komisija veic slēgtā sēdē;
2.3.9. Pretendents līdz piedāvājumu iesniegšanas termiņa beigām var grozīt vai atsaukt iesniegto piedāvājumu, izmantojot attiecīgos EIS pieejamos rīkus;
2.3.10. atsaukumam ir bezierunu raksturs un tas izslēdz Pretendenta atsauktā piedāvājuma tālāku līdzdalību Konkursā.
2.4 Piedāvājumu noformēšanas kārtība
2.4.1. Piedāvājums jāiesniedz elektroniski EIS e-konkursu apakšsistēmā (https://www.eis.gov.lv/EKEIS/Supplier/Organizer/1020), ievērojot šādas pretendenta izvēles iespējas:
2.4.1.1. izmantojot EIS e-konkursu apakšsistēmas piedāvātos rīkus, aizpildot minētās sistēmas e-konkursu apakšsistēmā šīs iepirkuma procedūras sadaļā ievietotās formas;
2.4.1.2. elektroniski aizpildāmos dokumentus elektroniski sagatavojot ārpus EIS e-konkursu apakšsistēmas un augšupielādējot sistēmas attiecīgajās vietnēs aizpildītas formas, t.sk., ar formā integrētajiem failiem (šādā gadījumā pretendents ir atbildīgs par aizpildāmo formu atbilstību dokumentācijas prasībām un formu paraugiem).
2.4.2. Elektroniski sagatavoto piedāvājumu var šifrēt ar datu aizsardzības rīkiem (aizsargājot ar elektronisku atslēgu un paroli). Šādā gadījumā pretendents ir atbildīgs par dokumenta atvēršanas un nolasīšanas iespējām;
2.4.3. Sagatavojot piedāvājumu, pretendents ievēro, ka:
2.4.3.1. piedāvājuma dokumenti ir jāsagatavo atsevišķos elektroniskos dokumentos ar standarta biroja programmatūras rīkiem nolasāmā formātā (piemēram, Microsoft Office 2010 (vai jaunākas programmatūras versijas) formātā. Tehniskais piedāvājums un finanšu piedāvājums jāaizpilda atsevišķā elektroniskā dokumentā ar Microsoft Office 2010 vai līdzvērtīgā (vai jaunākas programmatūras versijas) rīkiem lasāmā formātā;
2.4.3.2. iesniedzot piedāvājumu, pretendents paraksta piedāvājumu ar EIS piedāvāto elektronisko parakstu. Pieteikumu paraksta pretendenta pārstāvēt tiesīgā persona ar Latvijas Republikas Uzņēmumu reģistrā vai atbilstošā reģistrā ārvalstīs nostiprinātām paraksta tiesībām vai tā pilnvarota persona, pievienojot pārstāvību apliecinošu dokumentu (skenēts dokumenta oriģināls PDF formātā). Ja pretendents ir piegādātāju apvienība, pieteikumu un apliecinājumi jāparaksta katras personas, kas iekļauta piegādātāju apvienībā, pārstāvim ar paraksta tiesībām vai tā pilnvarotai personai;
2.4.3.3. citus dokumentus pretendents pēc saviem ieskatiem ir tiesīgs iesniegt elektroniskā formā, gan parakstot ar EIS piedāvāto elektronisko parakstu, gan parakstot ar drošu elektronisko parakstu.
2.4.4. Iesniedzot piedāvājumu, pretendents pilnībā atzīst visus Konkursa Nolikumā (t.sk., tā pielikumos un formās, kuras ir ievietotas EIS e-konkursu apakšsistēmas šīs iepirkuma procedūras sadaļā) ietvertos nosacījumus;
2.4.5. Piedāvājums jāsagatavo tā, lai nekādā veidā netiktu apdraudēta EIS e-konkursu apakšsistēmas darbība un nebūtu ierobežota piekļuve piedāvājumā ietvertajai informācijai, tostarp pievienotās datnes nedrīkst būt bojātas, neatbilstoši modificētas vai kļūdaini šifrētas, piedāvājums nedrīkst saturēt datorvīrusus un citas kaitīgas programmatūras vai to ģeneratorus. Ja piedāvājums saturēs kādu no šajā punktā minētajiem riskiem, tas netiks izskatīts;
2.4.6. Piedāvājuma dokumentiem jābūt skaidri salasāmiem, lai izvairītos no jebkādiem pārpratumiem. Vārdiem un skaitļiem jābūt bez iestarpinājumiem, izdzēsumiem vai labojumiem. Ja pastāvēs jebkāda veida pretrunas starp skaitlisko vērtību apzīmējumiem ar vārdiem un skaitļiem, noteicošais būs apzīmējums ar vārdiem. Piedāvājumā iekļautajiem dokumentiem un to noformējumam jāatbilst Dokumentu juridiskā spēka likumam un Ministru kabineta 2018. gada 4. septembra noteikumiem Nr.558 “Dokumentu izstrādāšanas un noformēšanas kārtība”. Ja dokumenta kopija nav apliecināta atbilstoši šajā apakšpunktā minēto normatīvo aktu prasībām, Pasūtītājs, ja tam rodas šaubas par iesniegtā dokumenta kopijas autentiskumu, Pasūtītājs var pieprasīt, lai pretendents uzrāda dokumenta oriģinālu vai iesniedz apliecinātu dokumenta kopiju;
2.4.7. Pretendents ir tiesīgs apliecināt visus piedāvājumā esošos atvasinātos dokumentus un tulkojumus, iesniedzot vienu kopēju apliecinājumu, kas attiecas uz visiem atvasinātajiem dokumentiem un tulkojumiem (t.sk., ņemot vērā arī PIL 38.panta astotās daļas regulējumu);
2.4.8. Piedāvājums jāsagatavo latviešu valodā, atbilstoši Valsts valodas likuma, prasībām. Svešvalodā sagatavotiem piedāvājuma dokumentiem jāpievieno apliecināts tulkojums latviešu valodā saskaņā ar Ministru kabineta 2000.gada 22.augusta noteikumiem Nr.291 „Kārtība, kādā apliecināmi dokumentu tulkojumi valsts valodā”. Par dokumentu tulkojuma atbilstību oriģinālam atbild pretendents;
2.4.9. ja Pretendenta ieskatā kāda no piedāvājuma sastāvdaļām ir uzskatāma par komercnoslēpumu, Pretendents to norāda savā piedāvājumā. Par komercnoslēpumu nevar tikt atzīta informācija, kas saskaņā ar normatīvajiem aktiem ir vispārpieejama, t.sk., Nolikumā iekļautā informācija;
2.4.10. Pretendentam ir pilnībā jāsedz piedāvājuma sagatavošanas un iesniegšanas izmaksas.
2.4.11. Iesniegtie piedāvājumi, izņemot, ja Pretendents piedāvājumu atsauc vai groza pirms piedāvājuma iesniegšanas termiņa beigām, paliek Pasūtītāja īpašumā;
2.4.12. Pretendents nedrīkst iesniegt piedāvājuma variantus. Ja Pretendents iesniedz vairākus Piedāvājumu variantus, tie visi ir atzīstami par nederīgiem.

III PRETENDENTU IZSLĒGŠANAS NOTEIKUMI
3.1. Pasūtītājs izslēdz pretendentu, kuram būtu piešķiramas līguma slēgšanas tiesības, no dalības iepirkumā, ja pastāv PIL 42. panta otrās daļas 1., 2., 3., 4., 5., 6., 7., 10., 11., 12., 13. un 14. punktā noteiktie pretendentu izslēgšanas iemesli.
Atbilstoši PIL Pārejas noteikumu 28. punkta otrajai daļai, Pasūtītājs PIL 42. panta otrās daļas 1., 2. un 3. punktā minētos izslēgšanas iemeslus neattiecinās uz personām, kurām Pretendentā ir izšķirošā ietekme uz līdzdalības pamata normatīvo aktu par koncerniem izpratnē, un PIL 42. panta otrās daļas 1., 2. un 11. punktā minētos izslēgšanas iemeslus neattiecinās uz pretendenta patieso labuma guvēju.
3.2. Pasūtītājs izslēdz pretendentu, kuram būtu piešķiramas līguma slēgšanas tiesības, no dalības iepirkumā Starptautisko un Latvijas Republikas nacionālo sankciju likuma 11.1 panta pirmajā daļā noteiktajos gadījumos.
3.3. Ja komisija konstatē, ka kandidāts vai pretendents būtu izslēdzams no dalības iepirkuma procedūrā, pamatojoties uz 3.1. punktā norādītajiem iemesliem, tas (atbilstoši attiecīgajam izslēgšanas gadījuma veidam) rīkojas saskaņā ar PIL 42. pantā un/vai 43.pantā paredzētajiem risinājumiem un noteiktajai kārtību.
3.4. Pretendents tiek izslēgts no dalības iepirkumā gadījumos, ja tas neatbilst pretendentu atlases nosacījumiem vai nav sniegta visa nolikumā prasītā informācija un/vai dokumenti.
3.5. Ja pasūtītājs izslēdz pretendentu no dalības konkursā, tad pasūtītājs izvēlas nākamo konkursa nolikuma prasībām atbilstošo saimnieciski visizdevīgāko piedāvājumu un veic pārbaudi atbilstoši pretendentu izslēgšanas noteikumiem.


IV UZTICAMĪBAS NODROŠINĀŠANAI IESNIEGTO PIERĀDĪJUMU VĒRTĒŠANA
4.1. Atbilstoši PIL 43. panta otrajā daļā noteiktajam, ja Pretendents vai personālsabiedrības biedrs, ja Pretendents ir personālsabiedrība, atbilst PIL 42. panta otrās daļas 1., 4., 5., 6., 7., 10., 11., 12., 13. un 14. punktā izslēgšanas gadījumam, Pretendents norāda to piedāvājumā un, ja tiek atzīts par tādu, kuram būtu piešķiramas Iepirkuma līguma slēgšanas tiesības, iesniedz skaidrojumu un pierādījumus par nodarītā kaitējuma atlīdzināšanu vai noslēgtu vienošanos par nodarītā kaitējuma atlīdzināšanu, sadarbošanos ar izmeklēšanas iestādēm un veiktajiem tehniskajiem, organizatoriskajiem vai personālvadības pasākumiem, lai pierādītu savu uzticamību un novērstu tādu pašu un līdzīgu gadījumu atkārtošanos nākotnē.
4.2.  Atbilstoši PIL 43. panta otrajā daļā noteiktajam, ja Pretendents neiesniedz skaidrojumu un pierādījumus, Iepirkuma komisija izslēdz attiecīgo Pretendentu no dalības Iepirkuma procedūrā kā atbilstošu PIL 42. panta otrās daļas 1., 4., 5., 6., 7., 10., 11., 12., 13. un 14. punktā minētajam izslēgšanas gadījumam.
4.3. Atbilstoši PIL 43. panta trešajā daļā noteiktajam Iepirkuma komisija izvērtē Pretendenta vai personālsabiedrības biedra, ja Pretendents ir personālsabiedrība, veiktos pasākumus un to pierādījumus, ņemot vērā noziedzīga nodarījuma vai pārkāpuma smagumu un konkrētos apstākļus. Iepirkuma komisija var prasīt attiecīgā noziedzīgā nodarījuma vai pārkāpuma jomā kompetentām institūcijām atzinumus par Pretendenta veikto pasākumu pietiekamību uzticamības atjaunošanai un tādu pašu un līdzīgu gadījumu novēršanai nākotnē.
4.4. Atbilstoši PIL 43. panta ceturtajā daļā noteiktajam, ja Iepirkuma komisija veiktos pasākumus uzskata par pietiekamiem uzticamības atjaunošanai un līdzīgu gadījumu novēršanai nākotnē, tā pieņem lēmumu neizslēgt attiecīgo Pretendentu no dalības Iepirkuma procedūrā. Ja veiktie pasākumi ir nepietiekami, Iepirkuma komisija pieņem lēmumu izslēgt Pretendentu no tālākas dalības Iepirkuma procedūrā.

V PRETENDENTU KVALIFIKĀCIJA UN PRETENDENTU KVALIFIKĀCIJAS DOKUMENTI
5.1. Pretendents var būt fiziska vai juridiska persona, piegādātāju apvienība jebkurā to kombinācijā, kas iesniegusi piedāvājumu, lai piedalītos Iepirkumā. Pretendentam Nolikuma 1. pielikumā “Pretendenta pieteikums” jānorāda visi piegādātāju apvienības dalībnieki.
5.2. Apakšuzņēmējs ir Pretendenta nolīgta persona vai savukārt tās nolīgta persona, kura sniedz pakalpojumus iepirkuma līguma izpildei.
5.3. Apakšuzņēmēja sniedzamo pakalpojumu kopējo vērtību noteic, ņemot vērā apakšuzņēmēja un visu attiecīgā iepirkuma ietvaros tā saistīto uzņēmumu sniedzamo pakalpojumu vērtību; Par saistīto uzņēmumu uzskata kapitālsabiedrību, kurā saskaņā ar koncernu statusu nosakošajiem normatīvajiem aktiem apakšuzņēmējam ir izšķirošā ietekme vai kurai ir izšķirošā ietekme apakšuzņēmējā, vai kapitālsabiedrību, kurā izšķirošā ietekme ir citai kapitālsabiedrībai, kurai vienlaikus ir izšķirošā ietekme attiecīgajā apakšuzņēmējā.
	5.4. [bookmark: _Hlk191300130]Pretendentam jāatbilst šādām pretendentu atlases (kvalifikācijas) prasībām:
	5.5. Lai pierādītu atbilstību Pasūtītāja noteiktajām atlases (kvalifikācijas) prasībām, pretendentam jāiesniedz šādi dokumenti :

	5.4.1. Pretendents ir piegādātājs, kurš iesniedzis piedāvājumu iepirkumā. Piegādātājs ir fiziskā vai juridiskā persona vai pasūtītājs, šādu personu apvienība jebkurā to kombinācijā, kas attiecīgi piedāvā tirgū piegādāt preces.
	5.5.1. Pretendentam jāiesniedz pieteikums par piedalīšanos Iepirkumā, kas sagatavots atbilstoši Nolikuma 1. pielikumā noteiktajai veidlapai. Ja Pretendenta iesniegto Pieteikumu par dalību atklātā konkursā un konkursa piedāvājuma dokumentus parakstījusi pilnvarota persona, tad Pretendentam jāiesniedz pārstāvību apliecinošs dokuments.

	5.4.2. Pretendents ir reģistrēts Latvijas Republikas Uzņēmumu reģistra Komercreģistrā vai līdzvērtīgā reģistrā ārvalstīs, atbilstoši attiecīgās valsts normatīvo aktu prasībām. Saimnieciskās darbības veicējs ir reģistrēts Valsts ieņēmumu dienestā vai attiecīgā reģistrā ārvalstīs atbilstoši attiecīgās valsts normatīvajiem aktiem.


	5.5.2. Reģistrācijas faktu par Latvijas Republikā reģistrēto pretendentu reģistrāciju atbilstoši normatīvo aktu prasībām, Komisija pārbaudīs attiecīgajās publiski pieejamajās datubāzēs.
Ārvalstī reģistrētam pretendentam jāiesniedz kompetentas attiecīgās valsts institūcijas izsniegts dokuments (kopija), kas apliecina pretendenta reģistrāciju atbilstoši tās valsts normatīvo aktu prasībām.
Ja attiecīgās valsts normatīvais regulējums neparedz reģistrācijas dokumenta izdošanu, tad pretendents Pieteikumā (Nolikuma 1.pielikums) norāda kompetento iestādi attiecīgajā valstī, kas var apliecināt reģistrācijas faktu.

	5.4.3. Pretendents ir neatkarīgi izstrādājis piedāvājumu dalībai Iepirkumā.
	5.5.3. Pretendenta iesniegts apliecinājums par neatkarīgi izstrādātu piedāvājumu Iepirkumā, kas sagatavots atbilstoši Nolikuma 2. pielikumā “Apliecinājums par neatkarīgi izstrādātu piedāvājumu” noteiktajai veidlapai.

	5.4.4. Pretendents iepriekšējo 3 (triju) gadu laikā (2023., 2024., 2025.gadā vai 2026.gadā  līdz piedāvājuma iesniegšanas dienai) ir izpildījis vismaz divus līgumus, kuru ietvaros pēc pasūtījuma izgatavotas, piegādātas un uzstādītas žalūzijas un kuru kopējā summa ir  vismaz 20 000,00 EUR (divdesmit tūkstoši euro un 00 centi) bez PVN.
	5.5.4. Pretendenta iepriekšējos trīs gados (2023., 2024., 2025. un 2026.gadā) izpildīto līgumu saraksts jeb pieredzes saraksts (Nolikuma 5.pielikums), kas apliecina prasīto pieredzi, norādot šādu informāciju: pircējs, pārdošanas/piegādes apraksts (kas tika pārdots/piegādāts), apjoms, veikšanas laiks, kontaktinformācija. 

Par katru pieredzes aprakstā norādīto līgumu jāpievieno:
-pasūtītāja rekomendācijas vēstule ar apjomu, cenu un termiņu norādi vai
-līguma kopija un atbilstošie pieņemšanas-nodošanas akti vai pavadzīmes.



5.6. Piegādātāji, kas apvienojušies piegādātāju apvienībā un iesniegušo kopīgu piedāvājumu, visi kopā ir uzskatāmi par vienu pretendentu, tādējādi Nolikumā noteiktās atlases (kvalifikācijas) prasības ir izpildāmas visiem piegādātāju apvienības dalībniekiem (personālsabiedrības dalībniekiem) kopā, izņemot Nolikuma 5.4.2. un 5.5.2. apakšpunktā noteikto, kas ir izpildāms katram piegādātāju apvienības dalībniekam atsevišķi.
5.7. Gadījumā, ja pretendents ir piegādātāju apvienība, tad iesniedzot piedāvājumu, piegādātāju apvienība iesniedz arī dalībnieku parakstītu dokumentu (apliecinājumu vai vienošanos), kas apliecina katra piegādātāju apvienības dalībnieka uzņemtās konkrētās saistības attiecībā uz šī Iepirkuma realizāciju un piedalīšanos Iepirkuma līguma izpildē un atbildības sadalījumu.
5.8. Ja Pretendents ir piegādātāju apvienība, tad piegādātāju apvienība iesniedz apliecinājumu, ka gadījumā, ja piegādātāju apvienība tiks noteikta par uzvarētāju šajā Iepirkumā, 10 (desmit) darba dienu laikā piegādātāju apvienība normatīvajos aktos noteiktā kārtībā reģistrēs pilnsabiedrību vai komandītsabiedrību ar pilnu atbildību katram no biedriem vai normatīvajos aktos noteiktā kārtībā noslēgs sabiedrības līgumu. Pirms Iepirkuma līguma noslēgšanas personu apvienībai jānodibina pilnsabiedrība vai komandītsabiedrība, par to rakstiski informējot Pasūtītāju, vai jānoslēdz sabiedrības līgums un viens tā eksemplārs (oriģināls vai kopija, ja tiek uzrādīts oriģināls) jāiesniedz Pasūtītājam. 
5.9. Gadījumā, ja Pretendents pieaicina apakšuzņēmēju (-us), tad iesniedzot Piedāvājumu, Pretendentam 1. pielikuma “Pretendenta pieteikums” sadaļā “Ja paredzēts piesaistīt apakšuzņēmēju” jānorāda visi apakšuzņēmēji (tajā skaitā apakšuzņēmēja apakšuzņēmēji), kuru sniedzamo pakalpojumu vērtība ir vismaz 10 000,00 EUR, un katram šādam apakšuzņēmējam izpildei nododamo iepirkuma līguma daļu. Apakšuzņēmēja sniedzamo pakalpojumu kopējo vērtību nosaka atbilstoši Publisko iepirkumu likuma 63. panta trešajai daļai.
5.10. Ja pretendents balstās uz citas personas iespējām, lai apliecinātu savu atbilstību Nolikumā noteiktajām kvalifikācijas prasībām, pretendentam ir pienākums pierādīt Pasūtītājam, ka viņa rīcībā būs nepieciešamie resursi, iesniedzot šīs personas un pretendenta parakstītu apliecinājumu vai vienošanos par sadarbību un/vai resursu nodošanu pretendenta rīcībā Iepirkuma līguma izpildei.
5.11. Informācija Pretendentiem par Eiropas vienoto iepirkuma procedūras dokumentu (nav obligāts Pretendentu atlases dokuments): 
5.11.1. Pasūtītājs pieņem ESPD kā sākotnējo pierādījumu atbilstībai paziņojumā par līgumu vai iepirkuma dokumentos noteiktajām pretendentu atlases prasībām. Ja pretendents izvēlējies iesniegt ESPD, tas ņem vērā PIL 49. pantā noteikto.
5.11.2. Piegādātājs var Pasūtītājam iesniegt Eiropas vienoto iepirkuma procedūras dokumentu, kas ir bijis iesniegts citā iepirkuma procedūrā, ja apliecina, ka tajā iekļautā informācija ir pareiza;
5.11.3. Pasūtītājam jebkurā Iepirkuma procedūras stadijā ir tiesības prasīt, lai Pretendents iesniedz visus vai daļu no dokumentiem, kas apliecina atbilstību paziņojumā par līgumu vai Iepirkuma procedūras dokumentos noteiktajām Pretendentu atlases prasībām;
5.11.4. Iepirkuma nolikuma 5.11. apakšpunktā norādītais Eiropas vienotais iepirkuma procedūras dokuments (turpmāk – ESPD) ir pieejams aizpildīšanai EIS: http://espd.eis.gov.lv. Iesniedzot ESPD, nepieciešams aizpildīt sadaļas “Procedūra”, “Izslēgšana” un “Atlase”.
5.12. Pretendenti, kuri neatbildīs šī Nolikuma V daļā norādītajām prasībām, tiks noraidīti, un to iesniegtie piedāvājumi tālāk netiks vērtēti. 

VI PIEDĀVĀJUMU VĒRTĒŠANA
6.1. Komisija veic pretendentu iesniegto piedāvājumu vērtēšanu slēgtā sēdē un pārbauda piedāvājumu atbilstību visām Nolikumā noteiktajām prasībām, un izvēlas piedāvājumu saskaņā ar izraudzīto piedāvājuma izvēles kritēriju – Iepirkuma nolikuma prasībām atbilstošs saimnieciski visizdevīgākais piedāvājums saskaņā ar Nolikuma 6.3. punktu.
6.2. Komisija pretendentu piedāvājumu izvērtēšanu veic 5 (piecos) posmos:
6.2.1.  Piedāvājumu noformējuma pārbaude: Komisija izvērtē, vai piedāvājums sagatavots un noformēts atbilstoši Nolikuma II daļas prasībām. Pretendenti, kuru piedāvājumi nav noformēti atbilstoši Nolikuma II daļas prasībām, no tālākās dalības Iepirkumā tiek noraidīti, ja Komisija konstatē, ka pretendenta piedāvājuma neatbilstība Nolikuma II daļas prasībām ir būtiska.
6.2.2. Tehniskā piedāvājuma atbilstības pārbaude:
6.2.2.1. Komisija izvērtē pretendenta Tehnisko piedāvājumu atbilstoši Nolikuma 4. pielikumā “Tehniskā specifikācija un pretendenta tehniskais piedāvājums” (Nolikuma 4. pielikums) noteiktajām Pasūtītāja prasībām un iesniegtajiem dokumentiem;
6.2.2.2. Piedāvājumu vērtēšanas gaitā Komisija ir tiesīga pieprasīt, lai tiek izskaidrota Tehniskajā piedāvājumā iekļautā informācija;
6.2.2.3. Pretendenti, kuru piedāvājumi neatbilst Nolikuma 4. pielikumā noteiktajām Pasūtītāja prasībām Tehniskā piedāvājuma sagatavošanā, no tālākās dalības Iepirkumā tiek noraidīti.
6.2.3. Finanšu piedāvājuma vērtēšana: 
6.2.3.1. Komisija izvērtē pretendentu iesniegto Finanšu piedāvājumu atbilstību Nolikuma 3. pielikumā noteiktajām Pasūtītāja prasībām Finanšu piedāvājuma sagatavošanā;
6.2.3.2. Komisija piedāvājumu vērtēšanas laikā pārbauda, vai piedāvājumā nav aritmētisku kļūdu. Ja Komisija konstatē šādas kļūdas, tā šīs kļūdas izlabo. Par kļūdu labojumu un laboto piedāvājuma summu Komisija paziņo pretendentam, kura pieļautās kļūdas labotas. Vērtējot Finanšu piedāvājumu, Komisija ņem vērā labojumus;
6.2.3.3. Ja cenas būs norādītas ar vairāk kā 2. (divām) zīmēm aiz komata, noapaļošana netiks veikta un Komisija ņems vērā tikai 2 (divas) zīmes aiz komata.
6.2.3.4. Ja Komisijai pretendenta piedāvājums šķitīs nepamatoti lēts, tā pieprasīs pretendentam sniegt skaidrojumu par piedāvāto cenu vai izmaksām, ievērojot PIL 53. pantā noteikto;
6.2.3.5. Pretendenti, kuru piedāvājumi neatbilst Nolikuma 3. pielikumā noteiktajām Pasūtītāja prasībām Finanšu piedāvājuma sagatavošanā, no tālākās dalības Iepirkumā tiek noraidīti.
6.2.4. Pretendentu kvalifikācijas pārbaude:
6.2.4.1. Komisija veic pretendentu kvalifikācijas pārbaudi, kuras laikā Komisija pārbauda pretendentu atbilstību Nolikuma V daļā noteiktajām kvalifikācijas prasībām. Komisija veic pretendenta kvalifikācijas atbilstības pārbaudi tikai tam pretendentam, kuram būtu piešķiramas Iepirkuma līguma slēgšanas tiesības;
6.2.4.2. Pretendents tiek noraidīts no turpmākās dalības Iepirkumā un piedāvājums netiek tālāk izvērtēts, ja Komisija konstatē, ka:
1) Pretendents neatbilst kādai no Nolikuma V daļā noteiktajām kvalifikācijas prasībām;
2) Pretendents iesniedzis nepatiesu informāciju savas kvalifikācijas novērtēšanai vai vispār nav iesniedzis pieprasīto informāciju, tajā skaitā nav sniedzis Komisijas pieprasīto precizējošo informāciju Komisijas noteiktajā termiņā vai kvalifikācijas dokumenti nav iesniegti atbilstoši Nolikuma V daļā noteiktajām prasībām un to saturs neatbilst Nolikuma V daļā noteiktajām prasībām;
3) ja Pretendents nav iesniedzis kādu no Nolikuma V daļā minētajiem kvalifikācijas dokumentiem. 
6.3. Iepirkuma komisija izvēlas saimnieciski visizdevīgāko piedāvājumu ar viszemāko piedāvāto cenu, no piedāvājumiem, kas atbilst visām nolikumā noteiktajām prasībām.
6.4. Pēc Pretendentu iesniegto piedāvājumu izvērtēšanas Komisija pieņem lēmumu par Iepirkuma līguma slēgšanas tiesību piešķiršanu. 
6.5. Vajadzības gadījumā vērtēšanas secība un metodika var tikt mainīta.
6.6. Ja Pretendents, kuram Iepirkumā būtu piešķiramas Iepirkuma līguma slēgšanas tiesības, ir iesniedzis Eiropas vienoto Iepirkuma procedūras dokumentu kā sākotnējo pierādījumu atbilstībai pretendentu atlases (kvalifikācijas) prasībām, kas noteiktas Nolikumā, Komisija pirms lēmuma pieņemšanas par Iepirkuma līguma slēgšanas tiesību piešķiršanu pieprasa pretendentam iesniegt dokumentus, kas apliecina pretendenta atbilstību pretendenta atlases (kvalifkācijas) prasībām.  
6.7. [bookmark: _Hlk164340965]Komisija, pirms lēmuma pieņemšanas par Iepirkuma līguma slēgšanas tiesību piešķiršanu, lai pārliecinātos par pretendentu, kuram būtu piešķiramas Iepirkuma līguma slēgšanas tiesības, ka uz viņu neattiecas Nolikuma III daļā norādītie pretendentu izslēgšanas noteikumi, veic pārbaudi par pretendentu atbilstoši PIL 42. pantā noteiktajai kārtībai un Starptautisko un Latvijas Republikas nacionālo sankciju likuma 11.1 panta noteikumiem.
6.8. Ja, vērtējot Pretendentu finanšu piedāvājumus, Iepirkuma komisija konstatēs, ka diviem vai vairākiem Pretendentiem ir vienādi finanšu piedāvājumi un tie atbilst visām Nolikumā noteiktajām prasībām, tad Komisija izvēlas Piedāvājumu, kuru iesniedzis Pretendents, kurš ir iesniedzis piedāvājumu ar viszemāko cenu Finanšu piedāvājuma pozīcijā “Dubultrullo žalūzijas uz pakešu logiem”. Gadījumā, ja potenciālajiem uzvarētajiem iepirkumā tiks konstatēta atbilstība izšķirošajam piedāvājuma izvēles kritērijam, Pasūtītājs rīkos atklātu izlozi.
VII IEPIRKUMU KOMISIJAS TIESĪBAS UN PIENĀKUMI
7.1. Komisijas darbu organizē un vada Komisijas priekšsēdētājs. Komisijas priekšsēdētājs nosaka Komisija sēdes vietu, laiku un kārtību, kā arī sasauc un vada Komisijas sēdes.
7.2. Komisija savas kompetences ietvaros pieņem lēmumus, kā arī veic citas darbības saskaņā ar Nolikumu un PIL.
7.3. Komisija lēmumus pieņem sēdēs. Komisija ir lemttiesīga, ja tās sēdē piedalās vismaz divas trešdaļas Komisijas locekļu. Komisija pieņem lēmumus ar vienkāršu balsu vairākumu. Ja Komisijas locekļu balsis sadalās vienādi, izšķirošā ir Komisijas priekšsēdētāja balss. Komisijas loceklis nevar atturēties no lēmuma pieņemšanas.
7.4. Komisijas tiesības un pienākumi:
7.4.1. izskatīt Pretendenta piedāvājumu un izvērtēt piedāvājuma atbilstību Nolikumā noteiktajām prasībām;
7.4.2. pieņemt lēmumu par Pretendenta piedāvājuma neizskatīšanu un pretendenta izslēgšanu no turpmākas dalības Iepirkuma procedūrā, ja uz pretendentu attiecas PIL 42. panta pirmajā daļā un Starptautisko un Latvijas Republikas nacionālo sankciju likuma 11.1 pantā noteiktie izslēgšanas nosacījumi;
7.4.3. izslēgt Pretendentu no turpmākās dalības Iepirkuma procedūrā, ja pretendents nav iesniedzis visu Komisijas pieprasīto informāciju vai ir sniedzis nepatiesu informāciju;
7.4.4. izslēgt Pretendentu no turpmākas dalības Iepirkuma procedūrā, ja pretendenta piedāvājums neatbilst Nolikumā noteiktajām prasībām;
7.4.5. izslēgt Pretendentu no turpmākas dalības Iepirkuma procedūrā, ja pretendents iesniedzis nepamatoti lētu piedāvājumu. Komisija pirms šī piedāvājuma iespējamās noraidīšanas rakstveidā pieprasa detalizētu paskaidrojumu par būtiskajiem piedāvājuma nosacījumiem atbilstoši PIL 53. pantā noteiktajam;
7.4.6. ja Komisija konstatē, ka atbilstoši PIL 44., 45., 46., 47. un 48. panta noteikumiem iesniegtajos piedāvājuma dokumentos ietvertā informācija ir neskaidra vai nepilnīga, tā pieprasa, lai pretendents vai kompetenta institūcija izskaidro vai papildina šajos dokumentos ietverto informāciju. Komisija termiņu nepieciešamās informācijas iesniegšanai nosaka samērīgi ar laiku, kas nepieciešams šādas informācijas sagatavošanai un iesniegšanai;
7.4.7. ja Komisija saskaņā ar Nolikuma 7.4.6. apakšpunktā noteikto (atbilstoši PIL 41. panta sestajai daļai) ir pieprasījusi izskaidrot vai papildināt iesniegtos dokumentus, bet pretendents to nav izdarījis atbilstoši Komisijas noteiktajām prasībām, Komisijai nav pienākuma atkārtoti pieprasīt, lai tiek izskaidrota vai papildināta šajos dokumentos ietvertā informācija;
7.4.8. pieaicināt ekspertus piedāvājuma atbilstības pārbaudē un piedāvājuma vērtēšanā;
7.4.9. pieņemt lēmumu par Iepirkuma rezultātiem;
7.4.10. informēt visus pretendentus par pieņemto Komisijas lēmumu PIL 37. pantā noteiktajā kārtībā;
7.4.11. pārtraukt iepirkumu, Ja Pretendenta piedāvātā līgumcena pārsniegs Pasūtītāja budžeta finanšu iespējas.

VIII PRETENDENTA TIESĪBAS UN PIENĀKUMI
8.1. Pretendenta tiesības un pienākumi:
8.1.1. Piedalīšanās Iepirkumā ir pretendenta brīvas gribas izpausme. Iesniedzot savu piedāvājumu dalībai Iepirkumā, pretendents visā pilnībā pieņem un ir gatavs pildīt visas šajā Nolikumā noteiktās prasības. Piedāvājuma iesniegšana apliecina pretendenta piekrišanu visiem šī Nolikuma noteikumiem;
8.1.2. Pretendentam ir pienākums rakstveidā un Komisijas norādītajā termiņā sniegt atbildes uz Komisijas pieprasījumiem. Šī noteikuma neievērošana bez attaisnojoša iemesla un Komisijas pieprasījumu neizpilde var būt par iemeslu, lai pretendenta piedāvājums tiktu noraidīts tālākai izskatīšanai un netiktu vērtēts;
8.1.3. Pretendentam ir pienākums no Pasūtītāja saņemtos Iepirkuma materiālus nenodot trešajām personām un izmantot tos tikai piedāvājuma izstrādei;
8.1.4. Pretendentam atbilstoši PIL 68. pantā noteiktajam ir tiesības iesniegt Iepirkumu uzraudzības birojam iesniegumu par Komisijas darbību attiecībā uz Iepirkuma likumību, ja tas uzskata, ka Komisija nav ievērojusi iepirkumu regulējošo normatīvo aktu prasības un tādējādi pārkāpusi pretendenta likumīgās tiesības un intereses;
8.1.5. Pretendentam ir tiesības pieprasīt Pasūtītājam piedāvājumā iekļautās konfidenciālās informācijas neizpaušanu atbilstoši normatīvo aktu prasībām.

IX IEPIRKUMA LĪGUMS
9.1. Iepirkuma līguma projekts ir iekļauts Nolikumā (skatīt Nolikuma 6. pielikumu “Līguma projekts”). Iesniedzot piedāvājumu, pretendents piekrīt visiem Iepirkuma līguma noteikumiem un apņemas tos pildīt.
9.2. Pasūtītājs slēdz Iepirkuma līgumu ar Komisijas izraudzīto piegādātāju, kurš iesniedzis Nolikuma prasībām atbilstošu piedāvājumu.
9.3. Komisija lēmumu par Iepirkuma rezultātiem paziņo visiem pretendentiem rakstiski 3 (trīs) darba dienu laikā pēc tam, kad Komisija pieņēmusi lēmumu slēgt Iepirkuma līgumu, izbeigt vai pārtraukt Iepirkumu.
9.4. Iepirkuma līgumu starp Pasūtītāju un Iepirkuma uzvarētāju noslēdz atbilstoši PIL 60. pantā noteiktajam.
9.5. Ja izraudzītais pretendents atsakās slēgt Iepirkuma līgumu ar Pasūtītāju, Komisija pieņem lēmumu slēgt Iepirkuma līgumu ar nākamo pretendentu, kura iesniegtais piedāvājums ir saimnieciski visizdevīgākais, vai pārtraukt Iepirkumu, neizvēloties nevienu piedāvājumu. Ja pieņemts lēmums slēgt Iepirkuma līgumu ar nākamo pretendentu, kura piedāvājums ir saimnieciski visizdevīgākais, bet tas atsakās Iepirkuma līgumu slēgt, Komisija pieņem lēmumu pārtraukt Iepirkuma, neizvēloties nevienu piedāvājumu.
9.6. Iepirkuma līguma izpildē iesaistītā personāla un apakšuzņēmēju nomaiņa un jauna personāla un apakšuzņēmēju piesaiste, ja tādi ir piesaistīti, nomaiņa tiek veikta atbilstoši PIL 62. panta tiesiskajam regulējumam.
9.7. Piedāvājumā norādītā personāla nomaiņa pieļaujama tikai iepirkuma līgumā norādītajā kārtībā un gadījumos. Pasūtītājs nepiekrīt piedāvājumā norādītā personāla nomaiņai iepirkuma līgumā norādītajos gadījumos un gadījumos, kad piedāvātais personāls neatbilst iepirkuma procedūras dokumentos personālam izvirzītajām prasībām vai tam nav vismaz tādas pašas kvalifikācijas un pieredzes kā personālam, kas tika vērtēts, nosakot saimnieciski visizdevīgāko piedāvājumu.
9.8. Apakšuzņēmējus, uz kuru iespējām Iepirkumā izraudzītais pretendents balstījies, lai apliecinātu savas kvalifikācijas atbilstību Iepirkuma dokumentos noteiktajām prasībām, drīkst nomainīt tikai ar Pasūtītāja rakstveida piekrišanu.
9.9. Pasūtītājs nepiekrīt piedāvājumā norādītā apakšuzņēmēja nomaiņai, ja pastāv kāds no PIL 62. panta trešās daļas nosacījumiem.
9.10. Pasūtītājs nepiekrīt jauna apakšuzņēmēja piesaistei gadījumā, kad šādas izmaiņas, ja tās tiktu veiktas sākotnējā piedāvājumā, būtu ietekmējušas piedāvājuma izvēli atbilstoši iepirkuma procedūras dokumentos noteiktajiem piedāvājuma izvērtēšanas kritērijiem.
9.11. Pārbaudot jaunā apakšuzņēmēja atbilstību, pasūtītājs piemēro PIL 42. panta noteikumus. PIL 42. panta trešajā daļā minētos termiņus skaita no dienas, kad lūgums par apakšuzņēmēja nomaiņu iesniegts pasūtītājam.
9.12. Pasūtītājs pieņem lēmumu atļaut vai atteikt Iepirkumā izraudzītā pretendenta (Iepirkuma līguma puses) personāla vai apakšuzņēmēju nomaiņu vai jaunu apakšuzņēmēju iesaistīšanu Iepirkuma līguma izpildē iespējami īsā laikā, bet ne vēlāk kā piecu darbdienu laikā pēc tam, kad saņēmis visu informāciju un dokumentus, kas nepieciešami lēmuma pieņemšanai saskaņā ar PIL 62. panta noteikumiem.
9.13. Pasūtītājs veic Iepirkuma līguma grozījumus atbilstoši PIL 61.pantā  noteiktajam.
X NOLIKUMA PIELIKUMI
1. pielikums – “Pretendenta pieteikums”;
2. pielikums – “Apliecinājums par neatkarīgi izstrādātu piedāvājumu”;
3. pielikums – “Finanšu piedāvājums”;
4. pielikums – “Tehniskā specifikācija un pretendenta tehniskais piedāvājums”;
5. pielikums – “Pieredzes apraksts”;
6. pielikums – “Līguma projekts”.

